CELEX: E2016P0021
Language: et
Date: 2016-12-20 00:00:00
Title: EFTA kohtult nõuandva arvamuse saamise taotlus, mille Fürstliches Obergericht esitas 20. detsembril 2016 kohtuasjas Pascal Nobile vs. DAS Rechtsschutz-Versicherungs AG (Kohtuasi E-21/16)

18.5.2017   
            
            
               ET
            
            
               Euroopa Liidu Teataja
            
            
               C 155/7
            
         EFTA kohtult nõuandva arvamuse saamise taotlus, mille Fürstliches Obergericht esitas 20. detsembril 2016 kohtuasjas Pascal Nobile vs. DAS Rechtsschutz-Versicherungs AG
   (Kohtuasi E-21/16)
   (2017/C 155/05)
   Fürstliches Obergericht (Liechtensteini Vürstiriigi apellatsioonikohus) esitas 20. detsembri 2016. aasta kirjas, mis saabus kohtukantseleisse 20. detsembril 2016, EFTA kohtule taotluse nõuandva arvamuse saamiseks kohtuasjas Pascal Nobile vs. DAS Rechtsschutz-Versicherungs AG. Arvamust taotletakse järgmistes küsimustes:
   
               1.
            
            
               Kas Euroopa Parlamendi ja nõukogu 25. novembri 2009. aasta direktiivi 2009/138/EÜ (kindlustus- ja edasikindlustustegevuse alustamise ja jätkamise kohta (Solventsus II)) artikli 201 lõike 1 punktiga a välistatakse õigusabikulude kindlustuse ja kindlustatud isiku vaheline lepinguline kokkulepe, mille kohaselt rikuks kindlustatud isik kindlustusandjat kohustuste täitmisest vabastades tingimusi, kui kindlustatud isik volitaks oma huve esindama juristi ilma õigusabikulude kindlustuse nõusolekuta hetkel, kui kindlustatud isikul oleks õigus esitada nõue vastavalt õigusabikulude kindlustuslepingule?
            
         
               2.
            
            
               Kui esimesele küsimusele antakse eitav vastus, siis: millal alustatakse kohtumenetlustes uurimist või direktiivi 2009/138/EÜ artikli 201 lõike 1 punktis a osutatud menetlusi, millega kaasneb õigus advokaati vabalt valida? Kas asjaomase ajahetke kindlaksmääramise aluseks on ainult kohtumenetluse ametlik algus (hagi kohtule esitamine), või võetakse arvesse ka eelnevaid samme, ning kui jah, siis milliseid?
            
         
               3.
            
            
               Juhul kui esimesele ja teisele küsimusele vastatakse pärast 16. jaanuari 2017:
               
                           a)
                        
                        
                           kas EMP lepingu artiklis 3 sätestatud lojaalsuspõhimõte välistab võimaluse, et siseriiklikud kohtud võivad mis tahes asjaoludel EFTA kohtu otsuste kehtivuse kahtluse alla seada?
                        
                     
                           b)
                        
                        
                           Kui küsimusele 3a antakse eitav vastus, siis: millised asjaolud lubaksid siseriiklikel kohtutel EFTA kohtu otsuste kehtivust kahtluse alla seada, ilma et see rikuks EMP lepingu artiklis 3 sätestatud lojaalsuspõhimõtet?